
Įvadas 


Vis aktyviau vykdant tyrimus kosmose ir meteoritais į Žemę „atgabenama“ 
informacija intensyviau tiriama įvairių sričių mokslininkų. Tobulėjantys tyrimo 
metodai ir seniau nukritusiuose meteorituose leidžia surasti vis naujų, mokslui iki 
šiol nežinotų faktų. 

Pasitaiko, jog žurnalistai mokslininkų paskelbtus naujausius tyrimų rezultatus 
interpretuoja, kaip galutinai įrodytus ir neginčijamus nekreipdami dėmesio, kad 
tai tik prielaida. Tik rezultatas, paremtas šiuo metu turimais duomenimis. Ne visi 
atradimai patvirtinami vėlesniais tikslesniais papildomais tyrimais, todėl svarbu 
sekti mokslo naujienas ir atsirinkti tikrus faktus. 

Šio straipsnio tikslas: 

e pateikti mokslui svarbiausių meteoritų susistemintus tyrimų rezultatus; 

e mokytojai šią informaciją galėtų panaudoti integruodami į biologijos, 
gamtos ir žmogaus, chemijos, pasaulio pažinimo, geografijos ir kitus dalykus. 

Vilniaus universiteto Geologijos muziejuje tarp kitų kolekcijų yra sukaupta 
ir moksliniu požiūriu unikali meteoritų kolekcija, kuri puikiai tinka edukacijai, 
geomokslinio pažinimo skleidimui, neformaliam gamtamoksliniam ugdymui 
(Rudnickaitė, 2006a; 2006b; 2007; 2012; 2013; 2021; ir kiti). 

Kas yra kas. Intensyvėjant kosmoso bei iš jo atskriejusių meteoritų tyrimams, 
surandama naujų mokslui faktų. Jiems įvardinti kuriami nauji terminai. Kai kurie 
terminai skamba panašiai. Aiškumo dėlei pateikiame svarbiausiųjų apibrėžimus: 

meteoroidas [gr. meteoron — atmosferos reiškinys + gr. eidos — pavidalas] — 
tarpplanetinėje erdvėje skriejantis kietasis kūnas: kometos ar asteroido liekana, 
kurių skersmuo gali būti nuo kelių um iki kelių šimtų metrų. Įskriejęs į Žemės 
atmosferą meteoroidas virsta meteoru, o nukritęs ant jos paviršiaus — meteoritu; 
meteoras [gr. meteoron — atmosferos reiškinys, dangaus kūnas] — meteoroido, 
įskriejusio į Žemės atmosferą kosminiu greičiu (11-75 km/s), įkaitusių kietųjų dalelių 
švytėjimas. Didesnės masės (>10 g) ryškiai švytintis (>4 ryškio matyti ir dieną) 
meteoroidas vadinamas bolidu [gr. bolis (kilm. bolidos) - svaidomoji ietis]; 
meteoritas (E.F.F. Chladni, 1974) — meteoroido, nukritusio ant Žemės (ar kito 
kosminio kūno) paviršiaus, kietosios medžiagos apsilydęs gabalas (EGTZ, 2009). 
planetesimalės [angl. planetesimal < planet - planeta + (infinti) esimal - nykstamas 
dydis], astr. hipotetinės* kietos dalelės; manoma, kad iš daug planetesimalių galėjo 
susidaryti planetos. [*dabar jau rasta realių tokių dalelių — ER] protoplaneta yra 
didelis planetinis embrionas, kilęs iš protoplanetinio disko ir vidinio lydymosi, 

sukuriančio diferencijuotą sandarą. Manoma, kad protoplanetos susidaro iš 
kilometrų dydžio planetasimalių, kurios gravitaciniu būdu trikdo viena kitos orbitas 
ir susiduria, palaipsniui susiliedamos į dominuojančias planetas. 


1 paveikslas 
Nuo planetasimalių iki Saulės sistemos planetų 
A 


Planetesimals 2» Protoplanets ->> Planets 


- e a "4 
A — Planetesimalių evoliucionavimo į protoplanetas ir planetas schema (iš Astronomy - Ch. 
8. Origin of the Solar system...); B - Saulės sistemos planetų išsidėstymo schema (iš https:// 
It.wikipedia.org/wiki/ Vaizdas:Solar sys2.jpg) 


Mokslui svarbios informacijos j Zeme atgabene Zinomiausi meteoritai 


Murčisono meteoritas (angl. Murchison meteorite) — anglinių chondritų 
klasės meteoritas, 1969 m. nukritęs netoli Murčisono miestelio Australijoje. Tai 
vienas iš labiausiai ištirtų meteoritų dėl stebėto kritimo ir didelės masės (surinkta 
virš 100 kg). 


2 paveikslas 
Murčisono meteorito individualus egzempliorius 


(i$ https://It.wikipedia.org/wiki/Murcisono meteoritas) 

Gausu organinių junginių — aptikta daugiau kaip 100 amino rūgščių ir 
kt. Įrodyta, kad dalis junginių tikrai yra nežemiškos kilmės, todėl tai parodo, kad 
dauguma organinių junginių, kurie yra gyvybės Žemėje komponentai, egzistavo 
ankstyvoje Saulės sistemoje ir galėjo vaidinti lemiamą vaidmenį gyvybės atsiradime 
(Martins et. al., 2008). 

Seniausios dulkių smiltelės susiformavo žvaigždėse, užgimusiose dar gerokai 
prieš susiformuojant mūsų Saulės sistemai. 

Žvaigždėms mirus, jose susiformuojančios dalelės pasklinda kosmose. Šios 
dalelės vėliau tampa naujų žvaigždžių, planetų, mėnulių ir meteoritų dalimi. „Jos 
yra kieti žvaigždžių pavyzdžiai, tikros žvaigždžių dulkės“, — sako pagrindinis tyrimo 
autorius iš Čikagos universiteto Philippas Heckas (Heck et al., 2020). „Žvaigždžių 
dulkes“ sunku rasti, nes jų yra tik maždaug 5-uose į Žemę nukritusių meteoritų 
procentuose. 

Siekdami nustatyti dalelių amžių, mokslininkai išmatavo, kaip ilgai kosmose jas 
veikė kosminiai spinduliai. Šie spinduliai yra didelės energijos dalelės, keliaujančios 
per mūsų galaktiką ir įsismelkiančios į tvirtas medžiagas. 

Dalis šių spindulių reaguoja į medžiagas, su kuriomis susiduria, ir formuoja 
naujus elementus. Kuo ilgiau vyksta tas poveikis, tuo daugiau susiformuoja tokių 
elementų. Mokslininkai panaudojo neono izotopą — Ne-21, padéjusj nustatyti gautų 
smiltelių amžių. 

Išmatavę naujų elementų kiekį, mokslininkai galėjo nustatyti, kaip ilgai 
smiltelės buvo veikiamos kosminių spindulių. Ir taip sužinojo, kokio amžiaus yra tos 
dalelės. 

Pasirodo, kai kurios dar prieš Saulės sistemos susiformavimą susidariusios 
smiltelės buvo seniausios kada nors atrastos Žemėje. Sprendžiant iš to, kiek 
kosminiai spinduliai veikė smilteles, dauguma jų yra 4,6—4,9 mlrd. metų. 

Palyginimui Saulė yra 4,6 mlrd. metų amžiaus, o Žemei yra 4,5 mlrd. metų. 
Tačiau seniausios rastos dalelės buvo maždaug 7,5 mlrd. metų amžiaus. 

„Tik 10 proc. smiltelių yra senesnės nei 5,5 mlrd. metų. 60 proc. sudaro 
„jaunos“ smiltelės — 4,6—4,9 mlrd. metu, o likusios yra tarp „seniausių ir jauniausių“, 
t. y. tarp 4,6 ir 7,5 mlrd. metų. 

Esu įsitikinęs, kad ne tik Murčisono, bet ir kituose meteorituose yra senesnių 
dulkelių, egzistavusių dar prieš Saulės sistemą, tik mes jų dar neradome“ - teigė 
Philippas Heckas (Heck et al., 2020). 

Mokslininkai taip pat nustatė, kad tokios smiltelės kosmose sklendžia 
sulipusios į darinius, primenančius javainius. 

3 paveikslas 
Priešsaulės grūdo skenuojanti elektroninė mikrografija 


Šis pavyzdys yra maždaug 8 mikrometrų ilgio (iš JANAINA N. AVILA) 


4 paveikslas 
„Žvaigždžių dulkės“ kosmose 


Šaltinis: Jos yra sulipusios į darinius, primenančius javainius (iš ESA/HUBBLE/NASA/ 
JANAÍNA ÁVILA). 


Jeigu Didysis sprogimas įvyko prieš 13,8 mlrd. metu, tai mokslininkams 
jau pavyko rasti „žvaigždžių dulkių“ egzistavusių prieš 7,5 mlrd. metų. Meteoritai 
„atgabeno“ jas į Žemę, mokslininkai gali jas tirti tiesiogiai laboratorijose. Tai dar 
vienas pliusas Saulės sistemos planetų susiformavimo iš kosmoso dulkių hipotezės 
naudai. 

Allendės meteoritas yra didžiausias anglinis chondritas, kada nors rastas 
Žemėje. 1969 m. vasario 8 d. 01:05 val. ugnies kamuolys buvo matomas virš Meksikos 
Čihuahua valstijos. Po skilimo atmosferoje buvo atlikta plati gabalų paieška ir rasta 
daugiau nei 2 tonos meteorito medžiagos. Turint didelius kiekius moksliškai svarbios 

anglinių chondritų klasės mėginių, daug mokslininkų galėjo atlikti daugybę tyrimų; 
Jis dažnai apibūdinamas kaip „geriausiai ištirtas meteoritas istorijoje“. Allendės 
meteoritas turi gausius, didelius kalcio aliuminio turinčius inkliuzus (CAI), kurie yra 
vieni seniausių Saulės sistemoje susiformavusių objektų. 


5 paveikslas 
Allendės meteorito individualus egzempliorius 


A 


(A)(iš:https://en.wikipedia.org/wiki/Allende meteoritež/media/File:AllendeMeteorite.jpg) 
ir chondrulės (B) (iš: ten pat /File:Allende meteorite.jpg) 
bei CAI (C)(iš: ten pat /File:Allende meteorite slice ASU.jpg) 


Angliniai chondritai sudaro apie 4 procentus visų iš kosmoso nukritusių 
meteoritų. Iki 1969 m. anglinių chondritų klasė buvo žinoma iš nedaugelio neįprastų 
meteoritų, tokių kaip Orgueil, kuris nukrito Prancūzijoje 1864 m. Meteoritai, 
panašūs į Allende, buvo žinomi, tačiau daugelis jų buvo maži ir menkai ištirti. Allende 
meteorite yra chondrulės, kurių amžius siekia 4,567 milijardo metu (Amelin & Krot, 
2007), tai seniausios žinomos Saulės sistemoje susidariusios kietosios medžiagos. 
Jos yra 30 milijonų metų senesnės už Žemę ir 193 (+6) milijonų metų (Valley, 2014) 
už seniausią Žemėje žinomą uolieną, taigi Allendės meteoritas atskleidė informaciją 
apie sąlygas, vyravusias ankstyvojo Saulės sistemos formavimosi metu. 

Allendės meteorite nustatytas hemolitinas: meteoritinis baltymas, kuriame 
yra geležies ir ličio (McGeoch et al., submit. 2020). 

Angliniai chondritai, įskaitant Allende, yra patys primityviausi meteoritai ir 
juose yra pati primityviausia žinoma medžiaga. Jie buvo mažiausiai sumaišyti ir 
perlydyti nuo ankstyvųjų Saulės sistemos formavimosi etapų. Dėl šios priežasties jų 
amžius dažnai laikomas Saulės sistemos amžiumi. 

Aguas Zarkas — Anglinis chondritas. (CM2) Krito 2019-04-23. Kosta Rica, 
Aguas Zarkas. Bendra masė: surinkta “30 kg. 

Abs.a. “4.56 mlrd.m. Turi vandens ir organikos, bet gyvybės ženklų nėra. 

6 paveikslas 
Aguas Zarkas individualus egzempliorius 


Šaltinis: http://encyclopedia-of-meteorites.com/test/69696 38970 3618.jpg 


30 kg pirmapradžių Aguas Zarcas liekanų žada ne menkesnj proveržį. 
Kadangi naujosios nuolaužos yra net 50 metų šviežesnės už Murčisono meteoritą, 
todėl, pritaikę naujausias technologijas, mokslininkai gali išsaugoti ir ištirti šiuos 
neapsakomai seno molio gabalėlius. Galbūt jiems pavyks išskirti subtilius organinius 
komponentus, kurie seniai buvo išgaravę iš Murčisono. 

Jie gali pabandyti paieškoti ne vien amino rūgščių ir cukrų, bet ir baltymų, 
nes jau seniai įtariama, kad jų gali būti meteorituose, tačiau iki šiol taip ir nebuvo 
rasta.* [* dabar jau rasta, žr. prie Allendės meteorito]. O jei dirbs švariai ir atsargiai, 
gali visiems laikams nutildyti iš Murčisono meteorito gautų atradimų kritikus, 
teigiančius, kad meteorito sudėtyje rastos molekulės buvo ne kas kita, o kosminį 
kūną užteršę Žemės mikrobai. 

Vinčkombo (Winchcombe) meteoritas — anglinis chondritas — CM2. Stebėtas 
kritimas 2021 vasario 28 d. (Anglija). 

Patvirtintas jo vardas. Meteoritų biuletenio duomenų bazėje įregistruotas 
2021 birželio 3 d; 2021 spalio 13 d. aprašas papildytas dar atrastais egzemplioriais. 

7 paveikslas 
Vinčkombo (Winchcombe) meteoritas. A; B 
A 


(i$ https://images.newscientist.com/wp-content/2021/03/08224823/meteorite- 
right-size.jpg) 


Šio meteorito dar laukia intensyvūs moksliniai tyrimai, nors jau dabar aišku, 
kad staigmenų (teigiama prasme) mokslininkai jame tikrai suras. 

Apibendrinimas 


Tyrinėdami meteoritus mokslininkai vis daugiau ir daugiau randa duomenų, 
leidžiančių suprasti procesus vykusius ne tik Saulės sistemoje, bet ir iki jai susidarant. 
Tai svarbu formuojant pasaulėžiūrą, akcentuojant mokslinių tyrimų svarbą Visatos 
bei planetos Žemės formavimosi pažinimui. 

Meteoritai, jų kritimas visada domino ir domina tiek suaugusius, tiek jaunus 
žmones. Panaudojant čia pateiktus duomenis, terminus, teiginius galima sukurti 
daug įdomių klausimų ir užduočių mokiniams įvairių dalykų pamokose: fizikos, 
astronomijos, chemijos, pasaulio pažinimo, kt. 

Būtina tiek save, tiek mokinius pratinti skaityti originalius mokslinių tyrimų 
straipsnius. Negalima pasikliauti tik žurnalistų pateikiamomis interpretacijomis 
bei sensacijomis. Jos neretai būna klaidinančios. Labai svarbu mokiniams įdiegti 
poreikį ieškoti pirminių informacijos šaltinių. Ieškodami jų mokiniai įgys papildomų 
kompetencijų, išmoks skaityti mokslinius straipsnius, lengviau adaptuosis 
aukštosiose mokyklose. 

Summary 


INFORMAL SCIENCE EDUCATION: METEORITES AS A SOURCE OF INFORMATION FROM 
SPACE 


Eugenija Rudnickaité 
Vilnius University, Lithuania 


Information about space and meteorites is being activated by scientists in various 
fields. With the development of research methods, new facts unknown to science from 
previously fallen meteorites are being found. 

Not all findings are supported by more accurate subsequent studies, so itis important 
to select reliable facts. 

The purpose of this article is: 

e to present selected research results of meteorites which are important for science; 

e Teachers could integrate this information into Biology, Nature & man, Chemistry, 
Physics, World knowledge, Geography, etc. 

Among other collections, the Museum of Geology of Vilnius University has a 
scientifically unique collection of meteorites, which is excellent for non-formal science 
education, dissemination of geoscience. 

